Termiittiaratti

Termiittiaratti (Eupsittula canicularis) on keskiamerikkalainen papukaija. Se elää Meksikossa ja Keski-Amerikan Tyynenmeren puoleisella osalla Costa Rican länsiosiin saakka. Carl von Linné kuvaili lajin holotyypin Costa Ricasta saadusta näytteestä 1758.IBC  Laji kuului aiemmin Aratinga-sukuun. Sillä on kolme alalajia: E.c. canicularis, E.c. eburnirostrum ja E.c. clarae.

 Ulkonäkö 
Termiittiaratti on noin 24 senttimetriä pitkä nokasta pitkän pyrstön kärkeen ja painaa noin 70 grammaa.

Se on suurimmaksi osaksi vihreä. Otsallaan sillä on oranssi laikku, silmän yllä sinistä sävytystä ja silmän alta rintaan ruskeaa sävyä. Vihreä on vatsapuolella kellertävämpi ja vaaleampi kuin selkäpuolella. Nokka on vaalea, jalat harmaat. 

Sukupuolet samannäköiset. Nuorilla oranssia on otsalla vähemmän.

Laji muistuttaa persikka-arattia, mutta nokan väri on hyvä tuntomerkki: termiittiaratilla on vaalea nokka (tai ylänokka) ja persikka-aratilla kokonaan tumma, liki musta.

 Elintavat 
Termiittiaratti elää metsissä alangoilla ja kukkuloilla 1 500 metrin korkeudelle asti, ja sitä tavataan myös savannilla ja kuivissa piikkipensaikoissa. Se näyttää pystyvän sopeutumaan alueille, joista metsä on raivattu, kuten laitumille, plantaaseille ja jopa kaupunkialueille. Laji on läheisessä yhteydessä termiitteihin (esim. Euthermes nigriceps) ja käyttää metsien termiittien pesiä lisääntymiseen.

Kansainvälinen luonnonsuojeluliitto on arvioinut termiittiaratin vaarantuneeksi lajiksi. Suurin uhka on pyydystys häkkilinnuksi, lisäksi sille sopivat elinalueet ovat vähentyneet.

 Lähteet 

Luokka:Persikka-aratit
Luokka:Uhanalaiset linnut